
54 DR.30.9.2004 

 
 

sekarang ini setiap penggal menjadi lebih mudah dan ada kemungkinan ada wakil 
rakyat yang bertugas hingga tiga penggal tetapi belum mencapai umur 50 tahun untuk 
layak menerima pencen selepas berhenti sebagai Ahli Parlimen.   

 Kita tidak harus disamakan dengan pegawai kerajaan yang harus bertugas 
sehingga umur 55 tahun untuk mendapatkan pencen selepas berhenti sebagai Ahli.  
Dalam aspek ini, kita tidak boleh disamaratakan dengan pegawai kerajaan.  Pegawai 
kerajaan bertugas dari hari pertama dilantik hinggalah ke umur 55 tahun atau 56 tahun 
sebagai opsyen.  Tetapi Ahli Parlimen ia tidak ada timbul satu penggal ataupun dua 
penggal ataupun tiga penggal, tetapi ada Ahli Parlimen dalam keadaan sekarang ini 
sehingga bertugas tiga penggal pun belum layak untuk mendapat pencen selepas 
bersara.  Saya ingin kerajaan mengkaji ini jika disebabkan oleh keadaan ekonomi pada 
waktu itu keputusan dibuat, di mana mengehadkan tarikh persaraan bagi Ahli Parlimen 
untuk layak mendapat persaraan ini pada tahap umur 50 tahun dikaji semula dan 
haruslah disesuaikan dengan keadaan Parlimen yang ada sekarang.   

 Tuan Pengerusi, perkara lain yang harus dilihat oleh Parlimen adalah untuk 
Parlimen ini mempunyai accounting system sendiri.  Dalam keadaan sekarang ini, 
tuntutan elaun, tuntutan perjalanan dan sebagainya memakan masa sehingga dua 
bulan untuk diselesaikan bagi setiap Ahli Parlimen.  Tuan Pengerusi, saya yakin jika 
Parlimen mempunyai accounting system sendiri, pembayarannya di buat melalui 
Parlimen sendiri, tanpa merujuk kepada Akauntan Negara dan sebagainya, kelancaran 
pembayaran dan kelancaran perjalanan pentadbiran itu sendiri akan menjadi lebih 
efisien, lebih baik ….. 

 Tuan Pengerusi [Datuk Dr.Yusof bin Yacob]:  Cukuplah Yang Berhormat.  

 Datuk  Ronald Kiandee:  Dan saya yakin bahawa ini akan sama-sama 
membuat Parlimen itu lebih martabat dan lebih dihormati.  Sekian, terima kasih. 

 Tuan Pengerusi [Datuk Dr.Yusof bin Yacob]:  Batu Gajah.  

3.39 ptg. 

 Cik Fong Po Kuan [Batu Gajah]:  Terima kasih Tuan Pengerusi yang baik 
hati kerana bagi peluang saya untuk turut berbahas walaupun lima minit.  Saya ingin 
merujuk kepada Butiran 200000, Jabatan Perpaduan Negara dan Integrasi Nasional.  
Kita baru menyambut bulan kemerdekaan dan semua rakyat Malaysia diminta untuk 
mengibarkan Jalur Gemilang.  Persoalannya, apakah kita ada mendidik rakyat kita 
bagaimana untuk mengibarkan Jalur Gemilang?  Saya boleh nampak sepanjang bulan 
kemerdekaan itu, ada yang gunakan Jalur Gemilang untuk mengalas badan kereta, 
bumbung kereta.  Ada yang menggunakan untuk membungkus makanan, ada yang 
menggunakan untuk membuat pakaian, ada yang gunakannya untuk membuat topi.  
Jadi apakah ini cara kita mengendalikan Bendera Kebangsaan kita, Jalur Gemilang?   

 Jadi, saya berharap apabila kita edarkan, hendak rakyat kita mengibarkan 
‘Jalur Gemilang’ kita juga mesti memastikan mereka tahu bagaimana mengibarkannya 
dengan cara yang baik menghormati ‘Jalur Gemilang’.  Saya pohon  jabatan  boleh  
mengambil perhatian berkenaan dengan perkara ini. 

 Perkara yang kedua ialah berkenaan Biro Pengaduan Awam iaitu Butiran 
110000, saya terima satu surat dari Encik Ong dari Kedah.  Beliau  telah menulis 
kepada Biro Pengaduan Awam mengadu berkenaan pengendalian  penyemburan ubat 
nyamuk secara tidak  sah oleh  pihak swasta.  Jadi, dia telah menulis kepada Biro 
Pengaduan Awam  akan mengambil perhatian, tetapi jawapan dari Biro Pengaduan 
Awam ialah, kami tidak faham maksud tulisan di dalam akhbar China, tulis dalam  
bahasa Melayu dengan lengkap.  Minta dia menulis dengan  mengatakan urusan surat 
sepatutnya  dalam bahasa Melayu. 

 Saya faham semua urusan rasmi dalam  bahasa Melayu, tetapi kita merujuk  
kepada Biro Pengaduan Awam  adalah untuk menerima aduan berkenaan jentera 
pentadbiran dan penyampaian perkhidmatan  oleh jabatan-jabatan kerajaan.  Ia mesti 
mesra rakyat, juga fleksibel, kita selalu berkata kita  masyarakat majmuk berbilang 
kaum, pelbagai bahasa dan agama tetapi apabila  menerima  aduan biarlah kita juga 
menghargai diversity ini, menerima aduan  walaupun mereka tidak  dapat menulis 
dalam bahasa Melayu biro harus juga  proaktif jangan kata,  susah untuk mencari satu 
pesuruhjaya sumpah untuk membuat penterjemahan.  Surat  pengadu ditendang balik, 
minta dia menulis semula dalam bahasa Melayu.  



sekarang ini setiap penggal menjadi lebih mudah dan ada kemungkinan ada wakil rakyat yang bertugas hingga tiga penggal tetapi belum mencapai umur 50 tahun untuk layak menerima pencen selepas berhenti sebagai Ahli Parlimen. Kita tidak harus disamakan dengan pegawai kerajaan yang harus bertugas sehingga umur 55 tahun untuk mendapatkan pencen selepas berhenti sebagai Ahli. Dalam aspek ini, kita tidak boleh disamaratakan dengan pegawai kerajaan. Pegawai kerajaan bertugas dari hari pertama dilantik hinggalah ke umur 55 tahun atau 56 tahun sebagai opsyen. Tetapi Ahli Parlimen ia tidak ada timbul satu penggal ataupun dua penggal ataupun tiga penggal, tetapi ada Ahli Parlimen dalam keadaan sekarang ini sehingga bertugas tiga penggal pun belum layak untuk mendapat pencen selepas bersara. Saya ingin kerajaan mengkaji ini jika disebabkan oleh keadaan ekonomi pada waktu itu keputusan dibuat, di mana mengehadkan tarikh persaraan bagi Ahli Parlimen untuk layak mendapat persaraan ini pada tahap umur 50 tahun dikaji semula dan haruslah disesuaikan dengan keadaan Parlimen yang ada sekarang. Tuan Pengerusi, perkara lain yang harus dilihat oleh Parlimen adalah untuk Parlimen ini mempunyai accounting system sendiri. Dalam keadaan sekarang ini, tuntutan elaun, tuntutan perjalanan dan sebagainya memakan masa sehingga dua bulan untuk diselesaikan bagi setiap Ahli Parlimen. Tuan Pengerusi, saya yakin jika Parlimen mempunyai accounting system sendiri, pembayarannya di buat melalui Parlimen sendiri, tanpa merujuk kepada Akauntan Negara dan sebagainya, kelancaran pembayaran dan kelancaran perjalanan pentadbiran itu sendiri akan menjadi lebih efisien, lebih baik ..... Tuan Pengerusi [Datuk Dr.Yusof bin Yacob]: Cukuplah Yang Berhormat. Datuk Ronald Kiandee: Dan saya yakin bahawa ini akan sama-sama membuat Parlimen itu lebih martabat dan lebih dihormati. Sekian, terima kasih. Tuan Pengerusi [Datuk Dr.Yusof bin Yacob]: Batu Gajah. 3.39 ptg. Cik Fong Po Kuan [Batu Gajah]: Terima kasih Tuan Pengerusi yang baik hati kerana bagi peluang saya untuk turut berbahas walaupun lima minit. Saya ingin merujuk kepada Butiran 200000, Jabatan Perpaduan Negara dan Integrasi Nasional. Kita baru menyambut bulan kemerdekaan dan semua rakyat Malaysia diminta untuk mengibarkan Jalur Gemilang. Persoalannya, apakah kita ada mendidik rakyat kita bagaimana untuk mengibarkan Jalur Gemilang? Saya boleh nampak sepanjang bulan kemerdekaan itu, ada yang gunakan Jalur Gemilang untuk mengalas badan kereta, bumbung kereta. Ada yang menggunakan untuk membungkus makanan, ada yang menggunakan untuk membuat pakaian, ada yang gunakannya untuk membuat topi. Jadi apakah ini cara kita mengendalikan Bendera Kebangsaan kita, Jalur Gemilang?. Jadi, saya berharap apabila kita edarkan, hendak rakyat kita mengibarkan 'Jalur Gemilang' kita juga mesti memastikan mereka tahu bagaimana mengibarkannya dengan cara yang baik menghormati 'Jalur Gemilang'. Saya pohon jabatan boleh mengambil perhatian berkenaan dengan perkara ini. Perkara yang kedua ialah berkenaan Biro Pengaduan Awam iaitu Butiran 110000, saya terima satu surat dari Encik Ong dari Kedah. Beliau telah menulis kepada Biro Pengaduan Awam mengadu berkenaan pengendalian penyemburan ubat nyamuk secara tidak sah oleh pihak swasta. Jadi, dia telah menulis kepada Biro Pengaduan Awam akan mengambil perhatian, tetapi jawapan dari Biro Pengaduan Awam ialah, kami tidak faham maksud tulisan di dalam akhbar China, tulis dalam bahasa Melayu dengan lengkap. Minta dia menulis dengan mengatakan urusan surat sepatutnya dalam bahasa Melayu. Saya faham semua urusan rasmi dalam bahasa Melayu, tetapi kita merujuk kepada Biro Pengaduan Awam adalah untuk menerima aduan berkenaan jentera pentadbiran dan penyampaian perkhidmatan oleh jabatan-jabatan kerajaan. Ia mesti mesra rakyat, juga fleksibel, kita selalu berkata kita masyarakat majmuk berbilang kaum, pelbagai bahasa dan agama tetapi apabila menerima aduan biarlah kita juga menghargai diversity ini, menerima aduan walaupun mereka tidak dapat menulis dalam bahasa Melayu biro harus juga proaktif jangan kata, susah untuk mencari satu pesuruhjaya sumpah untuk membuat penterjemahan. Surat pengadu ditendang balik, minta dia menulis semula dalam bahasa Melayu.